માંગરોળ– મુખ્યપ્રધાન વિજય રૂપાણીએ ગુજરાતના સાગરખેડુ માછીમાર પરિવારો માટે માંગરોળમાં જાહેરાત કરતાં કહ્યું કે પાકિસ્તાન જેલમાં બંધક માછીમારના મૃત્યુના કિસ્સામાં રાજ્ય સરકાર તેના પરિવારજનોને 4 લાખ રુપિયાની સહાય આપશે.. માછીમારી દરમિયાન ગુમ કે લાપતા થવાના કિસ્સામાં અગાઉ મૃત્યુ સહાય આપવામાં 7 વર્ષનો સમય થતો હતો તે 1 વર્ષ માં જ આપી દેવાશે. આવા લાપતા કે ગૂમ માછીમારના પરિવાજનોને પણ 4 લાખની સહાય અપાશે. સીએમ વિજય રૂપાણીએ માગરોળમાં બંદર વિકાસકામોની કેટલીક જાહેરાતો કરી છે